Kreatin monohydrat + lieceny na vysoky tlak
Dobrý deň, chcel by som sa spýtať či je možné uživať kreatín monohydrát keď som liečený na vysoký tlak. Uživam prestance initio 3,5/2,5mg.
Ďakujem za odpoveď.
Dobrý deň,
ďakujeme za prejavenú dôveru.
Priama interakcia medzi liekom na tlak Prestance initio a výživovým doplnkom Kreatin monohydrát nebola spozorovaná, avšak výživové doplnky nepodliehajú klinickému testovaniu a prípadný vplyv na tlak a liečbu liekom Prestance initio nemuseli byť zaznamenané. Kreatín sa vo všeobecnosti používa na budovanie svalovej hmoty a krvný tlak môže ovplyvňovať napr. prostredníctvom zadržiavania tekutín. Preto odporúčam konzultovať vhodnosť užívania tohto výživového doplnku s ošetrujúcim lekárom.
Prajem pekný zvyšok dňa.
S pozdravom
Mgr. Emma Halás Haluščíková